Istarska županija

Osnovna škola Fažana

Puljska cesta 9

52212 Fažana

KLASA: 602-02/20-08/01

URBROJ:2168-02-01-20-01

DATUM: 07.08.2020.

Na temelju Odluke o organizaciji i provedbi produženog boravka u osnovnim školama čiji je osnivač Istarska županija (KLASA:602-02/19-01/06, URBROJ:2163/1-01/8-19-02 od 21. kolovoza 2019. godine OŠ Fažana raspisuje

**JAVNI POZIV**

**za upis učenika od 1.-4. razreda u Produženi boravak za školsku godinu 2020./2021.**

Osnovna škola Fažana ovim putem poziva sve zainteresirane roditelje na upis učenika u program produženog boravka u OŠ Fažana.

S obzirom na epidemiološku situaciju upis učenika u program produženog boravka školskoj godini 2020./2021. obavljat će se isključivo putem zemaljske pošte ili putem elektroničke pošte.

Ispunjeni zahtjev i potrebnu dokumentaciju roditelji učenika OŠ Fažana mogu dostaviti zemaljskom poštom na adresu Škole: OŠ Fažana, Puljska cesta 9, 52212 Fažana ili skeniranu putem elektroničke pošte na adresu: os-fazana@os-fazana.tcloud.hr

Pozivamo roditelje da prijave za produženi boravak predaju najkasnije do 25. kolovoza 2020. godine.

Ukoliko veći broj učenika ispunjava kriterije iz Zahtjeva za upis u produženi boravak OŠ Fažana za školsku godinu 2020./2021. prednost imaju učenici iz obitelji s više djece koja se redovno školuju.

U privitku ovog Poziva nalazi se Zahtjev koji je potrebno popuniti i dostaviti sa pripadajućom dokumentacijom.

 Ravnateljica

 Marijana Starčić,prof.